Imagini care surprind momentul în care premierul Slovaciei, Robert Fico, a fost împușcat în abdomen, braț și picior au început să apară pe rețelele de socializare.
Televiziunea regională din Prievidza a filmat momentul împușcării lui Robert Fico.
În videoclip se aude momentul în care sunt trase cinci focuri de armă, iar imediat agenții de pază îl înconjoară pe Fico.
Robert Fico a fost dus imediat spre mașină, de unde a fost preluat de un elicopter care l-a transportat la spital.
Ce se știe până acum despre tentativa de asasinat a premierului slovac, conform BBC:
- Robert Fico, în vârstă de 59 de ani, a fost împușcat de câteva ori, în timp ce ieșea de la o ședință guvernamentală în orașul Handlova, fiind preluat de un elicopter și dus la spital.
- Ulterior, a fost transferat la un spital dintr-un alt oraș.
- În timp ce Fico saluta mulțimea în fața centrului cultural unde a avut loc ședința de guvern, s-au auzit mai multe focuri de armă.
- Presa locală spune că Fico a fost împușcat în abdomen, în braț și picior.
- Guvernul spune că Fico „este într-o stare care îi pune viața în pericol”.
- Un suspect a fost reținut de Poliție.
Președinta Slovaciei, Zuzana Caputova,s-a declarat șocată de tentativa de asasinat.
„S-a întâmplat ceva ce nu putem conștientiza și accepta. Un atac fizic asupra premierului nu este doar un atac asupra unei persoane, dar, de asemenea, un atac asupra democrației”, a spus președinta.
- Cine este Robert Fico: un politician abil care a revenit în mod repetat la putere, în ciuda crizelor cu care s-a confruntat
Urmărește cele mai recente informații despre acest subiect LIVETEXT, AICI.